Die easchtn urkundlichn Aufzeichnunga gengand afs Jahr 816 zruck. Soyen war Teil vom Herzogtum Bayern und hod zum Rentamt Minga und zum Landgerichtsbezirk Wasserburg ghead. Soyen is im Zuge vo de Verwaltungsreformen in Bayern 1818 a selbständige politische Gemeinde worn. 1882 ham se de Gemeinden Buchsee mit der Gemeinde Soyen zamdo. 1971 ham si dannad de Gemeinde Schlicht sowia a bor Teile vo de Gemeinden Allmannsau und Schleefeld freiwillig mit da Gemeinde Soyn zamgschlossn.